Jabarkan Kagiyatan dari Javanese Diaspora Event dalam bahasa jawa

Adicara iki pisanan diadani taun 2014 tanggal 15-16 Fèbruari ing Hotèl Merapi Merbabu, Yogyakarta. Nalika iku ngepasi njeblugé Gunung Kelud. Awuné tekan Yogyakarta lan njalari tutupé sawenèh papan anggegana ing Jawa, kalebu Papan Anggegana Adisucipto, uga wurungé sakèhé pamaburan. Ing taun iku, satusan panyarta saka Walanda, Surinam, lan Indonésia ngèstrèni adicara iki. Ing taun 2015, JDE II diadani tanggal 15-16 Agustus. Adicarané dièstrèni udakara wong 300 saka 14 nagara.

Ing taun 2017, JDE III diadani tanggal 17-23 April ing Bètèng Vredeburg, Yogyakarta. Manawa sadurungé JDE dikemunah mligi déning Javanese Diaspora Network, JDE III uga disengkuyung déning pamaréntah Yogyakarta kang diwakili Dinas Kebudayaan DIY.

Basa kang dianggo ing JDE iku basa Jawa ngoko minangka basa kang dingertèni wong Jawa saka manéka papan lan basa Inggris.